cyanic-selkie/wikianc huggingface dataset:
Ασαφετίδα
Ιστορία στη Δύση
Η ασαφετίδα επίσης, αναφέρεται πολλές φορές στην Εβραϊκή λογοτεχνία, όπως στη Μισνά. Ο Μαϊμωνίδης γράφει επίσης στη Mishneh Torah "την περίοδο των βροχών, κάποιος θα πρέπει να τρώει ζεστό φαγητό με πολλά μπαχαρικά, αλλά περιορισμένη ποσότητα μουστάρδας και ασαφετίδας."
Η ασαφετίδα περιγράφηκε από μια σειρά από Άραβες και Ισλαμικούς επιστήμονες και φαρμακοποιούς. Ο Αβικέννας συζήτησε τα αποτελέσματα της ασαφετίδας στην πέψη. Οι Ibn al-Baitar και Fakhr al-Din al-Razi, περιέγραψαν μερικές θετικές φαρμακευτικές επιπτώσεις στο αναπνευστικό σύστημα.
Μετά την πτώση της Ρωμαϊκής Αυτοκρατορίας, έως τον 16ο αιώνα, η ασαφετίδα ήταν σπάνια στην Ευρώπη και αν ποτέ συναντάτο, αντιμετωπίζονταν ως φάρμακο. "Αν χρησιμοποιείτο στην μαγειρική, θα κατέστρεφε κάθε πιάτο, λόγω της απαίσιας οσμής της", υποστήριξε ο Ευρωπαίος επισκέπτης του Garcia de Orta. "Ανοησίες", απήντησε ο Γκαρσία, "τίποτα δεν είναι πιο ευρέως χρησιμοποιούμενο σε κάθε τμήμα της Ινδίας, τόσο στην ιατρική όσο και στη μαγειρική. Όλες οι Ινδουιστές που μπορούν να το αντέξουν οικονομικά, το αγοράζουν για να το προσθέσουν στο φαγητό τους."
Καλλιέργεια και παραγωγή
Το ρητινώδες κόμμι προέρχεται από τον αποξηραμένο χυμό (sap) που εξάγεται από το στέλεχος και τις ρίζες και χρησιμοποιείται ως μπαχαρικό. Η ρητίνη όταν είναι φρέσκα, είναι γκριζωπή-λευκή, αλλά στεγνώνει σε ένα σκούρο κεχριμπαρένιο χρώμα. Η ρητίνη της ασαφετίδας τρίβεται μετά δυσκολίας και παραδοσιακά συνθλίβεται ανάμεσα σε πέτρες ή με σφυρί. Σήμερα, η συνηθέστερη διαθέσιμη μορφή της είναι η αναμεμιγμένη ασαφετίδα, η λεπτή σκόνη περιέχει 30% ρητίνη ασαφετίδας, μαζί με αλεύρι ρυζιού και αραβικό κόμμι.
Η Φέρουλα η σκορόδοσμος (Ferula assafoetida) είναι μονόοικο (monoecious), ποώδες, πολυετές (perennial) φυτό της οικογένειας των Απιίδων (Apiaceae). Αναπτύσσεται σε ύψος 2 m (6,6 ft), με μια κυκλική μάζα φύλλων 30–40 cm (12–16 in). Τα βλαστικά φύλλα έχουν μεγάλη επικάλυψη μίσχων (petioles). Τα ανθοφόρα στελέχη έχουν ύψος 2,5–3 m (8 ft 2 in–9 ft 10 in) και πάχος 10 cm (3,9 in), είναι δε κούφια με μια σειρά από σχιζογενείς (μεσοκυττάριος χώρος που δημιουργείται με τον αποχωρισμό τών εφαπτόμενων τοιχωμάτων δύο γειτονικών κυττάρων) αγωγούς στο φλοιό (cortex) που περιέχουν ρητινώδες κόμμι. Τα άνθη είναι ανοιχτά πρασινοκίτρινα που παράγονται σε μεγάλα σύνθετα σκιάδια. Οι καρποί είναι ωοειδείς, επίπεδοι, λεπτοί, κοκκινωποί καφέ και έχουν έναν γαλακτώδη χυμό. Οι ρίζες της είναι παχιές, ογκώδεις και πλαδαρές. Παρέχουν μια ρητίνη παρόμοια με αυτή των μίσχων. Όλα τα μέρη του φυτού έχουν τη χαρακτηριστική δυσώδη οσμή.
Ετυμολογία
Η Αγγλική ονομασία προέρχεται από την asa, την Λατινοποιημένη μορφή της Φαρσί azā, που σημαίνει «ρητίνη» και του Λατινικού fœtidus που σημαίνει «δυσώδης», η οποία δηλώνει την ισχυρή θειούχα της οσμή. Στις ΗΠΑ, η λαϊκή ορθογραφία και την προφορά είναι "asafedity". Λέγεται हींग (hïng) στα Μαράθι, हींग (hīng) στα Χίντι, ହେଙ୍ଗୁ (hengu) στα Odiya, হিং (hiṅ) στα Μπενγκάλι, ಇಂಗು (ingu) στα Κανάντα, കായം (kāyaṃ) στα Μαλαγιαλαμικά, ఇంగువ (inguva) στα Τελούγκου και பெருங்காயம் (perunkayam) στα Ταμίλ. Στα Pashto λέγεται, هنجاڼه (hënjâṇa). Στα Μαλαγιαλάμ του 14ου αιώνα,ονομάζεται "Raamadom" και πωλούνται από ειδικούς Εμπόρους που ονομάζονται "Raamador". Η έντονη οσμή της έχει ως αποτέλεσμα να είναι γνωστή με πολλές δυσάρεστες ονομασίες· Στα Γαλλικά είναι γνωστό (ανάμεσα σε άλλα ονόματα) ως merde du Diable, που σημαίνει «κόπρανα του Διαβόλου», στα Αγγλικά μερικές φορές ονομάζεται Devil's dung (κοπριά του Διαβόλου) και ισοδύναμα ονόματα μπορούν να βρεθούν στις περισσότερες Γερμανικές γλώσσες (π.χ. Γερμανικά Teufelsdreck, Σουηδική dyvelsträck, Ολλανδικά duivelsdrek και Αφρικάανς duiwelsdrek). Επίσης, στα φινλανδικά ονομάζεται pirunpaska ή pirunpihka, στα Τουρκικά είναι γνωστή ως Şeytan tersi, Şeytan boku ή Şeytan otu και στα Κασουβικά ονομάζεται czarcé łajno.
Δείτε επίσης
• 5
Σημειώσεις
<div style=""> <references group="Σημ."/> <div style=""> <references group="Παρ. Σημ."/>
Παραπομπές
<div style="">
Εξωτερικοί σύνδεσμοι
Κατηγορία:Σελινοειδή Κατηγορία:Φαρμακευτικά φυτά της Ασίας Κατηγορία:Χλωρίδα της Ασίας Κατηγορία:Μπαχαρικά Κατηγορία:Ρητίνες
ΚΣ Ντιναμό Βουκουρεστίου
Η ΚΣ Ντιναμό Βουκουρεστίου (ρουμανικά: CS Dinamo Bucureşti, ) είναι αθλητικός σύλλογος με έδρα το Βουκουρέστι της Ρουμανίας. Αποτελεί το σύλλογο με τα περισσότερα Ολυμπιακά μετάλλια από κάθε άλλο αθλητικό σωματείο στη Ρουμανία.
Ιστορία
Ο σύλλογος ιδρύθηκε την άνοιξη του 1948, ως τμήμα του Υπουργείου Εσωτερικών. Το ιδρυτικό έγγραφο της Ντιναμό υπεγράφη σε ένα κτίριο στη Strada Lipscani στις 14 Μαΐου του 1948. Εξ αρχής ανέπτυξε ισχυρή αντιπαλότητα με τον Αθλητικό Σύλλογο του Στρατού Στεάουα Βουκουρεστίου.
Αθλητικά τμήματα
Η Ντιναμό Βουκουρεστίου τμήματα σε διάφορα αθλήματα. Αυτά είναι:
Εξωτερικοί σύνδεσμοι
Ντιναμό Βουκουρεστίου Κατηγορία:Ιδρύσεις αθλητικών συλλόγων το 1948
Ιστορία της Ανταρκτικής
Ο περίπλους του Ακρωτηρίου της Καλής Ελπίδας και του Ακρωτηρίου Χορν κατά τον 15ο και 16ο αιώνα απέδειξε ότι η Άγνωστη Νότια Γη, αν υπήρχε, ήταν μια ήπειρος από μόνη της. Το 1773 ο Τζέιμς Κουκ και το πλήρωμά του διέσχισαν για πρώτη φορά τον Ανταρκτικό Κύκλο. Ωστόσο αν και ανακάλυψαν κάποια κοντινά νησιά, δεν έβλεπαν την ίδια την Ανταρκτική. Πιστεύεται ότι ο Κουκ απείχε μόλις 240 χλμ από την ηπειρωτική χώρα της Ανταρκτικής.
Στις 27 Ιανουαρίου 1820, μια ρωσική αποστολή με επικεφαλής τον Φάμπιαν Γκότλιεμπ και τον Μιχαήλ Λάζαρεφ ανακάλυψαν ένα κομμάτι πάγου στην Ακτή της Πριγκίπισσας Μάρθα, που αργότερα έγινε γνωστό ως Fimbul Ice Shelf. Οι Γκότλιεμπ και Λάζαρεφ έγιναν οι πρώτοι εξερευνητές που είδαν και ανακάλυψαν επίσημα την ηπειρωτική χώρα της ηπείρου της Ανταρκτικής. Τρεις μέρες αργότερα, στις 30 Ιανουαρίου 1820, μια βρετανική αποστολή με επικεφαλής τον Ιρλανδό Έντουαρντ Μπράνσφιλντ είδε την χερσόνησο Τρίνιτυ και δέκα μήνες αργότερα ο Αμερικανός χαρτογράφος Ναθάνιελ Πάλμερ είδε την Ανταρκτική, στις 17 Νοεμβρίου 1820. Η πρώτη αποβίβαση πραγματοποιήθηκε πιθανόν έναν χρόνο αργότερα όταν ο Αμερικανός καπετάνιος Τζόν Ντέιβις, ένας χαρτογράφος, πάτησε στο κομμάτι πάγου.
Πολλές αποστολές προσπάθησαν να φτάσουν στον Νότιο Πόλο στις αρχές του 20ου αιώνα κατά την διάρκεια της "Ηρωικής Εποχής της Ανταρκτικής Εξερεύνησης". Πολλοί θαλασσοπόροι κατέληξαν στον θάνατο ή σε τραυματισμό. Ο Νορβηγός Ρόαλντ Άμουνδσεν έφτασε τελικά στον νότιο πόλο στις 13 Δεκεμβρίου 1911, μετά από έναν δραματικό αγώνα με τον Βρετανό Ρόμπερτ Φάλκον Σκοτ.
Εξωτερικοί σύνδεσμοι
Κατηγορία:Ανταρκτική
Χαμάμ στο Μπατς
Περιγραφή
Το χαμάμ ανεγέρθηκε κατά την διάρκεια της οθωμανικής περιόδου κατοχής του Μπατς, μεταξύ του 1529 και του 1687. Αποτελεί ένα από τα σπάνια παραδείγματα οθωμανικής αρχιτεκτονικής στη Βοϊβοντίνα.
Βάση αποτελεσμάτων αρχαιολογικών ερευνών, είναι γνωστό πως το χαμάμ αριθμούσε έξι θαλάμους, εκ των οποίων ο ένας προοριζόταν για το προσωπικό, ένα σαντιρβάν (κρήνη), έναν αντιθάλαμο και ένα βεστιάριο, ένα λουτρό και μία δεξαμενή νερού. Το χαμάμ είναι μερικώς κατεστραμμένο, ωστόσο διατηρεί έναν θόλο ο οποίος σκέπαζε το κεντρικό τμήμα του.
Κάισα Μπέρικβιστ
Η Κάισα Μαργκαρέτα Μπέρικβιστ (γεν. 12 Οκτωβρίου 1976 στη Σόλεντουνα της Στοκχόλμης) είναι Σουηδή πρώην αθλήτρια του άλματος εις ύψος. Έχει κερδίσει ένα χάλκινο μετάλλιο στους Ολυμπιακούς Αγώνες, ένα χρυσό και δύο χάλκινα μετάλλια στο Παγκόσμιο Πρωτάθλημα Στίβου και ένα χρυσό και ένα χάλκινο μετάλλιο στο Ευρωπαϊκό Πρωτάθλημα. Το προσωπικό της ρεκόρ σε διοργάνωση ανοιχτού στίβου του άλματος εις ύψος είναι τα 2.06 μέτρα που πέτυχε στη Γερμανία το 2003, που αποτελεί και ρεκόρ Σουηδίας. Το ρεκόρ της σε αγώνες κλειστού στίβου ήταν τα 2.08 μέτρα στην διοργάνωση Χόχσπρουνγκ μιτ Μουζίκ, πάλι στη Γερμανία, ρεκόρ που αποτελεί και παγκόσμιο ρεκόρ σε αγώνες κλειστού στίβου.
Σταδιοδρομία
σύνδεσμος=//upload.wikimedia.org/wikipedia/commons/thumb/3/3d/Bergqvist-eberstadt-2003-sprung.jpg/220px-Bergqvist-eberstadt-2003-sprung.jpg|δεξιά|μικρογραφία| Η Μπέρικβιστ σε άλμα 2.06 μέτρων στο Έμπερστατ το 2003.Γεννήθηκε στον δήμο Σόλεντουνα στη κομητεία Στοκχόλμης. Το ενδιαφέρον της για τον αθλητισμό ξεκίνησε όταν εκείνη ήταν 6 ετών. Η Μπέρικβιστ δοκίμασε πολλά αθλήματα (ποδόσφαιρο, βόλεϊ, μπάντμιντον, κολύμβηση και σκι αντοχής) κανένα από τα οποία δεν κατάφερε να κρατήσει το ενδιαφέρον της.
Όταν ήταν 10 ετών, συμμετείχε στον αγώνα μεγάλης απόστασης Ρεσιελούπετ, μετά από παρότρυνση του μεγαλύτερου αδερφού της Άντερς. Μετά από αυτό το γεγονός, άρχισε να δοκιμάζει πολλά αθλητικά γεγονότα.
Η Μπέρικβιστ συνέχισε να αγωνίζεται σε διάφορα αθλήματα του στίβου ώσπου στα 15 της ήρθε ο Μπενγκτ Γιένσον στον σύλλογο της, Τούρεμπεργκς ΦΚ. Αμέσως μετά την άφιξή του, ο ίδιος και η Μπέρικβιστ επικεντρώθηκαν στο άθλημα που τα πήγαινε καλύτερα, το άλμα εις ύψος.
Σπούδασε στο Νότιο Μεθοδιστικό Πανεπιστήμιο στο Ντάλας (ΗΠΑ) το 1995–1999, με πτυχίο στη διαφήμιση. Το 1997 κέρδισε το εθνικό φοιτητικό πρωτάθλημα στο άλμα εις ύψος που έλαβε χώρα στην Ιντιάνα, κερδίζοντας την Έιμι Έικαφ από το πανεπιστήμιο του Λος Άντζελες πετυχαίνοντας ύψος 1.93 μέτρων. Κέρδισε ξανά το 1999 το φοιτητικό πρωτάθλημα, πετυχαίνοντας άλμα 1.90 μέτρων. Τη σεζόν 1999, ισοφάρισε το κολεγιακό ρεκόρ της Έικαφ σε διοργανώσεις ανοιχτού στίβου πετυχαίνοντας άλμα 1.95 μέτρων, αν και το ρεκόρ αυτό δεν συμπεριλαμβάνεται στην κολεγιακή της σταδιοδρομία ορισμένες φορές, επειδή το πέτυχε σε διεθνή διοργάνωση.
Μέχρι το 2004, η έλλειψη προόδου και οι μεγάλες αποστάσεις ταξιδιού έκαναν την Μπέρικβιστ να σταματήσει τη συνεργασία με τον Γιένσον. Νέος προπονητής της έγινε ο Γιανίκ Τρεγκαρό, που προπόνησε και τον ολυμπιονίκη Κρίστιαν Όλσον, αλλά και άλλους αθλητές.
Σε μια διοργάνωση στο Πώστατ, στις 18 Ιουλίου 2004, η Μπέρικβιστ έσκισε τον αχίλλειο τένοντα της. Λόγω του τραυματισμού της, έχασε τους Θερινούς Ολυμπιακούς Αγώνες του 2004 στην Αθήνα, αλλά κατάφερε να είναι σε φόρμα πάνω στην ώρα για το παγκόσμιο πρωτάθλημα του 2005 Ελσίνκι. Εκεί έκανε μια εντυπωσιακή σειρά από άλματα για να ξεπεράσει τη Σωντέ Χάουαρντ, κερδίζοντας το χρυσό.
Το 2006 δεν κατάφερε να κερδίσει το χρυσό στο Ευρωπαϊκό Πρωτάθλημα εκείνου του καλοκαιριού στο Γκέτεμποργκ, και έπρεπε να αρκεστεί σε ένα χάλκινο μετάλλιο.
Στη συνάντηση του Χόχσπρουνγκ μιτ Μουζίκ στο Άρνστατ της Γερμανίας, στις 4 Φεβρουαρίου 2006, η Μπέρικβιστ σημείωσε το πρώτο της παγκόσμιο ρεκόρ: έκανε άλμα 2.08 μέτρων σε διοργάνωση κλειστού στίβου στην πρώτη της προσπάθεια, ξεπερνώντας το άλμα της Χάικε Χένκελ 8 Φεβρουαρίου 1992.
Η Μπέρικβιστ επέλεξε να μην αγωνιστεί στο Ευρωπαϊκό Πρωτάθλημα Στίβου κλειστού στίβου του 2007, επιλέγοντας, ανταυτού, να επικεντρωθεί στην υπεράσπιση του χρυσού της μεταλλίου στο άλμα εις ύψος εξωτερικού χώρου. Δεν πήγε όμως καλά και δεν απέδωσε όπως απέδωσε το 2006, τερματίζοντας έβδομη στο παγκόσμιο πρωτάθλημα που έλαβε χώρα στην Οσάκα της Ιαπωνίας.
Η Μπέρικβιστ παντρεύτηκε τον σκηνοθέτη Μωνς Χέρνγκρεν στην παραμονή της Πρωτοχρονιάς το 2007 και λίγο αργότερα, στις 7 Ιανουαρίου 2008, ανακοίνωσε ότι θα αποσυρόταν από το άλμα εις ύψος. Είχε βρει τη ζωή της να μπαίνει σε «μια νέα φάση» και ότι δεν είχε πλέον το ίδιο κίνητρο όπως παλιά για να συνεχίσει να αγωνίζεται, ακόμη και μετά το διάλειμμά της το 2007.
Μετά τον αθλητισμό
Μετά την απόσυρση της από τον ενεργό στίβο, έγινε πρέσβειρα τόσο της ΟΥΝΙΣΕΦ όσο και της Διεθνούς Ομοσπονδίας Κλασικού Αθλητισμού.
Προσωπική ζωή
Η Μπέρικβιστ παντρεύτηκε τον Μωνς Χέρνγκρεν την παραμονή της Πρωτοχρονιάς το 2007. Το ζευγάρι ανακοίνωσε το διαζύγιό του στις αρχές του 2011.
Τον Δεκέμβριο του 2011, η Μπέρικβιστ ανακοίνωσε ότι είχε σχέση με μια γυναίκα, τελειώνοντας μια περίοδο φημολογιών αναφορικά με τη ζωή της.
Παραπομπές
Κατηγορία:Χάλκινοι Ολυμπιονίκες του στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2000 Κατηγορία:Αθλητές του στίβου στους Θερινούς Ολυμπιακούς Αγώνες 1996 Κατηγορία:Σουηδοί αθλητές του στίβου στους Θερινούς Ολυμπιακούς Αγώνες Κατηγορία:Αμφιφυλόφιλες γυναίκες
Εργαλεία μέτρησης της σχετιζόμενης με την υγεία ποιότητας ζωής
Τα τελευταία χρόνια σημειώνεται αυξανόμενο ενδιαφέρον για τη έννοια της Ποιότητας Ζωής (ΠΖ). Σύμφωνα με τον Παγκόσμιο Οργανισμό Υγείας η ΠΖ ορίζεται ως «η αντίληψη του ατόμου για τη θέση του στη ζωή, μέσα στα πλαίσια του πολιτισμικού- αξιακού συστήματος όπου ζει και σε συνάρτηση με τους στόχους, τις προσδοκίες, τα πρότυπα και τις ανησυχίες του». Η ΠΖ όμως, ως μία πολυδιάστατη και ευμετάβλητη έννοια δεν έχει έναν κοινά αποδεκτό ορισμό. Μπορεί να έχει διαφορετικό περιεχόμενο για διαφορετικούς ανθρώπους και μπορεί να ερμηνευτεί διαφορετικά ανάλογα με το πλαίσιο εφαρμογής. Έτσι, προκειμένου να αποφευχθεί η ασάφεια μεταξύ της γενικής έννοιας ποιότητας ζωής και των απαιτήσεων που υπάρχουν στην κλινική ιατρική και στις κλινικές δοκιμές εισήχθη η έννοια της «σχετιζόμενης με την υγεία ποιότητας ζωής» (ΣΥΠΖ) (health related quality of life). Η ΣΥΠΖ αναφέρεται στην επίδραση που έχει η υγεία του ατόμου στην λειτουργικότητα του και στην σωματική, ψυχική και κοινωνική του ευεξία.
Αξιολόγηση και βαθμολόγηση της Σχετιζόμενης με την Υγεία Ποιότητας Ζωής
Οι υποκειμενικοί δείκτες της ΣΥΠΖ (συναισθηματική και κοινωνική ευεξία)- και για κάποιους ερευνητές και οι αντικειμενικοί (σωματική κατάσταση-ικανότητα για εργασία) – αξιολογούνται μέσω γενικών και ειδικών εργαλείων μέτρησης. Οι ασθενείς καλούνται να επιλέξουν ένα από τα διαδοχικά επίπεδα κάθε ερωτήματος που αριθμούνται με αύξοντες αριθμούς. Στη συνέχεια, αθροίζεται το σκορ των ερωτημάτων βγαίνοντας μία ακατέργαστη βαθμολογία η οποία συνήθως σταθμίζεται σε κλίμακα εύρους από το 0 έως το 100 και ορίζεται ως κατεργασμένη βαθμολογία. Αυτή η διαδικασία επιτρέπει τη σύγκριση μεταξύ διαφορετικών εργαλείων μέτρησης που πιθανώς έχουν διαφορετικό αριθμό ερωτημάτων ή/και τα ερωτήματα υπάγονται σε διαφορετικό αριθμό κατηγοριών [2].
Γενικά Εργαλεία Μέτρησης της Σχετιζόμενης με την Υγεία Ποιότητας Ζωής
Τα γενικά εργαλεία μέτρησης χορηγούνται ανεξάρτητα από την ασθένεια ή την κατάσταση του ατόμου και μερικά από αυτά είναι τα εξής:
EQ- 15D
Το EQ- 15D δημιουργήθηκε το 1981 από τον Sintonen και λίγα χρόνια αργότερα πήρε την τελική μορφή, με την οποία το γνωρίζουμε σήμερα. Αξιολογεί τη σωματική, συναισθηματική- ψυχική και κοινωνική υγεία του ατόμου καθώς αναφέρεται σε 15 διαστάσεις της ποιότητας ζωής: κινητικότητα, όραση, ακοή, αναπνοή, ύπνος, φαγητό, ομιλία, αφόδευση, συνήθεις δραστηριότητες, νοητικές λειτουργίες, δυσφορία και συμπτώματα, κατάθλιψη, ψυχολογικό άγχος, ζωτικότητα και σεξουαλική δραστηριότητα. Η συμπλήρωση του ερωτηματολογίου διαρκεί περίπου 5- 10λεπτά και γίνεται από το ίδιο το άτομο, το οποίο πρέπει να είναι άνω των 15 ετών. Το EQ- 15D χαρακτηρίζεται από αξιοπιστία και εγκυρότητα [5] ενώ έχει δημιουργηθεί και η σύντομη εκδοχή του, το EuroQol (EQ- 5D). Το EQ- 5D παρουσιάζει πολλές ομοιότητες με το EQ- 15D. Μία από αυτές είναι η ύπαρξη της κατακόρυφης οπτικής αναλογικής κλίμακας η οποία συμπληρώνεται από τους ερωτηθέντες με τον ίδιο ακριβώς τρόπο όπως στο EQ-15D. Η διαφορά που έχουν τα δύο εργαλεία μέτρησης είναι ότι στο EQ- 5D αξιολογούνται πέντε βασικές διαστάσεις: κινητικότητα, αυτοφροντίδα, συνήθεις δραστηριότητες, πόνος/δυσφορία και άγχος-κατάθλιψη. Το ερωτηματολόγιο αυτό αν και συμπληρώνεται γρήγορα και εύκολα και μπορεί να χρησιμοποιηθεί σε ένα ευρύ φάσμα ασθενειών φαίνεται να έχει μειωμένη ευαισθησία. Και τα δυο εργαλεία μέτρησης έχουν μεταφραστεί και σταθμιστεί στα ελληνικά.
Κυκλινο-εξαρτώμενη κινάση
μικρογραφία|278x278εσ|Τριτοταγής δομή ανθρώπινης Cdk2, όπως προσδιορίστηκε με κρυσταλλογραφία ακτίνων Χ. Όπως και άλλες πρωτεϊνικές κινάσες, η Cdk2 αποτελείται από δύο λοβούς: έναν μικρότερο αμινοτελικό (N) λοβό (άνω), που αποτελείται κυρίως από ένα β-φύλλο και την έλικα PSTAIRE, και έναν μεγάλο καρβοξυτελικό (C) λοβό (κάτω), που αποτελείται κυρίως από α-έλικες. Το υπόστρωμα ATP διακρίνεται βαθιά μέσα στην κοιλότητα του ενεργού κέντρου μεταξύ των δύο λοβών. Τα φωσφορικά είναι προσανατολισμένα προς τα έξω, προς το στόμιο της κοιλότητας, η οποία μπλοκάρεται από την έλικα L12 του βρόχου Τ (με πράσινο χρώμα). Οι κυκλινο-εξαρτώμενες κινάσες ή κινάσες εξαρτώμενες από κυκλίνη (Cyclin-dependent kinases, CDK) είναι οι οικογένειες πρωτεϊνικών κινασών που ανακαλύφθηκαν για πρώτη φορά λόγω του ρόλου τους στη ρύθμιση του κυτταρικού κύκλου. Συμμετέχουν επίσης στη ρύθμιση της μεταγραφής, στην επεξεργασία του mRNA και στη διαφοροποίηση των νευρικών κυττάρων. Είναι παρούσες σε όλους τους γνωστούς ευκαρυώτες και η ρυθμιστική τους λειτουργία στον κυτταρικό κύκλο έχει διατηρηθεί εξελικτικά. Τα κύτταρα ζύμης μπορούν μάλιστα να πολλαπλασιαστούν κανονικά όταν το CDK γονίδιό τους έχει αντικατασταθεί με το ομόλογο ανθρώπινο γονίδιο. Οι CDK είναι σχετικά μικρές πρωτεΐνες, με μοριακά βάρη που κυμαίνονται από 34 έως 40 kDa, και δεν περιέχουν πολλά περισσότερα εκτός της επικράτειας κινάσης.
Εξ ορισμού, μια CDK δεσμεύεται με μια ρυθμιστική πρωτεΐνη που ονομάζεται κυκλίνη. Χωρίς κυκλίνη, η CDK έχει μικρή δραστικότητα κινάσης. Μόνο το σύμπλοκο κυκλίνης-CDK είναι μια ενεργή κινάση. Οι CDK φωσφορυλιώνουν τα υποστρώματά τους σε σερίνες και θρεονίνες, επομένως συνιστούν κινάσες σερίνης-θρεονίνης. Η συναινετική αλληλουχία για τη θέση φωσφορυλίωσης στην αμινοξική αλληλουχία ενός υποστρώματος CDK είναι η [S/T*]PX[K/R], όπου S/T* είναι η φωσφορυλιωμένη σερίνη ή θρεονίνη, Ρ είναι προλίνη, Χ είναι οποιοδήποτε αμινοξύ, Κ είναι η λυσίνη και R είναι η αργινίνη.
Εργαλεία μέτρησης της σχετιζόμενης με την υγεία ποιότητας ζωής
Sickness Impact Profile (SIP)
Το SIP, το οποίο δημιουργήθηκε από τον Gilson και τους συνεργάτες του και ολοκληρώθηκε το 1981 από τον Bergner και τους συνεργάτες του, αξιολογεί την αντίληψη της κατάστασης υγείας του ατόμου μετρώντας την επίδραση της ασθένειας στη συμπεριφορά και την λειτουργικότητα του. Συνίσταται από 136 ερωτήσεις που αφορούν 12 κατηγορίες με δραστηριότητες της καθημερινότητας. Το ερωτηματολόγιο μπορεί να συμπληρωθεί είτε από τον ίδιο τον ασθενή είτε από τον εξεταστή και ο χρόνος που απαιτείται είναι περίπου 20-30 λεπτά. Έτσι, αν και το SIP χαρακτηρίζεται από εγκυρότητα και αξιοπιστία, μειονεκτεί στο ότι είναι χρονοβόρο στη συμπλήρωση του. Για το λόγο αυτό δημιουργήθηκε μία σύντομη εκδοχή του με 68 ερωτήσεις (SIP-68) που αφορούν τις εξής έξι κατηγορίες: σωματική αυτονομία, έλεγχος κινητικότητας, ψυχική αυτονομία και επικοινωνία, κοινωνική συμπεριφορά, συναισθηματική σταθερότητα και εύρος κινητικότητας. Το εργαλείο μέτρησης SIP-68 χαρακτηρίζεται από αξιοπιστία ενώ κρίνεται σκόπιμο να γίνουν περισσότερες μελέτες για την εγκυρότητα του [18].
Κυκλινο-εξαρτώμενη κινάση
CDK και κυκλίνες στον κυτταρικό κύκλο
Τα περισσότερα από τα γνωστά σύμπλοκα κυκλίνης-CDK ρυθμίζουν την πρόοδο του κυτταρικού κύκλου. Τα ζωικά κύτταρα περιέχουν τουλάχιστον εννέα CDK, τέσσερις εκ των οποίων, οι CDK1, 2, 3 και 4, εμπλέκονται άμεσα στη ρύθμιση του κυτταρικού κύκλου. Σε κύτταρα θηλαστικών, η CDK1, με τις συνοδές κυκλίνες Α2 και Β1, μόνη της μπορεί να προωθήσει τον κυτταρικό κύκλο. Μια άλλη, η CDK7, εμπλέκεται έμμεσα ως ενεργοποιητική κινάση της CDK. Τα σύμπλοκα κυκλίνης-CDK φωσφορυλιώνουν υποστρώματα κατάλληλα για την εκάστοτε φάση του κυτταρικού κύκλου. Τα σύμπλοκα κυκλίνης-CDK προηγούμενων φάσεων του κυτταρικού κύκλου βοηθούν στην ενεργοποίηση συμπλόκων κυκλίνης-CDK σε μεταγενέστερη φάση.
Εργαλεία μέτρησης της σχετιζόμενης με την υγεία ποιότητας ζωής
Spritzer Quality of Life Index
Ο δείκτης Spritzer δημιουργήθηκε το 1981 ως εργαλείο μέτρησης της ποιότητας ζωής ατόμων με καρκίνο και στη συνέχεια εφαρμόσθηκε και σε άλλες κατηγορίες ασθενών. Εκτιμά πέντε τομείς: δραστηριότητες, καθημερινή ζωή, αντίληψη της υγείας, κοινωνική υποστήριξη και άποψη για τη ζωή. Σε καθέναν από τους παραπάνω τομείς το άτομο είτε αυτοβαθμολογείται είτε βαθμολογείται από τον ιατρό του ενώ ο χρόνος που απαιτείται γι αυτό είναι περίπου ένα λεπτό. Ο δείκτης Spritzer φαίνεται να έχει εγκυρότητα και αξιοπιστία ενώ σύμφωνα με τους δημιουργούς του δεν είναι κατάλληλος για την μέτρηση ή την ταξινόμηση της ποιότητας ζωής των φαινομενικά υγιών ατόμων.
Κυκλινο-εξαρτώμενη κινάση
Ρύθμιση δραστηριότητας
Τα επίπεδα των κυκλινο-εξαρτώμενων κινασών (CDK) παραμένουν σχετικά σταθερά καθ 'όλη τη διάρκεια του κυτταρικού κύκλου και η ρύθμιση είναι κατά βάση μετα-μεταφραστική. Οι περισσότερες πληροφορίες για τη δομή και τη λειτουργία των CDK προέρχονται από τις CDK του S. pombe (Cdc2), του S. cerevisiae (CDC28) και των σπονδυλωτών (CDC2 και CDK2). Οι τέσσερις κύριοι μηχανισμοί ρύθμισης των CDK είναι η πρόσδεση κυκλίνης, η φωσφορυλίωση από CAK, η ρυθμιστική ανασταλτική φωσφορυλίωση και η σύνδεση αναστολέων των CDK (CKI).
Εργαλεία μέτρησης της σχετιζόμενης με την υγεία ποιότητας ζωής
SF-36 Health Survey (SF-36)
Το SF-36 που δημιουργήθηκε από τον Ware και τους συνεργάτες του το 1993 αξιολογεί τη φυσική και πνευματική υγεία του ατόμου. Αποτελείται από 36 ερωτήσεις που συνθέτουν 8 διαστάσεις: σωματική λειτουργικότητα, ρόλος- σωματικός, σωματικός πόνος, γενική υγεία, ζωτικότητα, κοινωνική λειτουργικότητα, ρόλος συναισθηματικός και ψυχική υγεία. Το συγκεκριμένο εργαλείο μέτρησης χρειάζεται περίπου 5-10 λεπτά για να συμπληρωθεί και είναι κατάλληλο τόσο για αυτοσυμπλήρωση όσο και για συμπλήρωση από έναν εκπαιδευμένο ερευνητή μέσω συνέντευξης αυτοπροσώπως ή τηλεφωνικά, για άτομα ηλικίας 14 ετών και άνω. Το SF-36, για το οποίο έχει δημιουργηθεί και η σύντομη εκδοχή του, το SF-12 [20], παρουσιάζει αξιοπιστία και εγκυρότητα και αποτελεί ένα από τα πιο ευρέως χρησιμοποιούμενα εργαλεία μέτρησης της ποιότητας ζωής. Επιπρόσθετα, το SF-36 έχει μεταφραστεί και σταθμιστεί στα ελληνικά [3].
Κυκλινο-εξαρτώμενη κινάση
Πρόσδεση κυκλίνης
Το ενεργό κέντρο, ή η θέση δέσμευσης ΑΤΡ, όλων των κινασών είναι μια κοιλότητα μεταξύ ενός μικρού αμινο-τελικού λοβού και ενός μεγαλύτερου καρβοξυ-τελικού λοβού. Η δομή της ανθρώπινης Cdk2 αποκάλυψε ότι οι CDK διαθέτουν μια τροποποιημένη θέση πρόσδεσης ΑΤΡ που μπορεί να ρυθμιστεί με πρόσδεση κυκλίνης. Η φωσφορυλίωση από μια ενεργοποιητική κινάση της CDK (CAK) στη θέση Thr 161 στον Τ-βρόχο αυξάνει την δραστηριότητα του συμπλόκου. Χωρίς κυκλίνη, ένας εύκαμπτος βρόχος που ονομάζεται βρόχος ενεργοποίησης ή βρόχος Τ μπλοκάρει την κοιλότητα και η θέση πολλών βασικών καταλοίπων αμινοξέων δεν είναι η βέλτιστη για πρόσδεση ΑΤΡ. Με την κυκλίνη, δύο α-έλικες αλλάζουν θέση για να επιτρέψουν τη σύνδεση ATP. Ένας από αυτούς, η έλικα L12 που βρίσκεται λίγο πριν από τον βρόχο T στην κύρια αλληλουχία, γίνεται ένας β-κλώνος και βοηθά στην αναδιάταξη του βρόχου T, ώστε να μην αποκλείει πλέον το ενεργό κέντρο. Η άλλη α-έλικα που ονομάζεται έλικα PSTAIRE αναδιατάσσεται και βοηθά στην αλλαγή της θέσης των βασικών καταλοίπων αμινοξέων στο ενεργό κέντρο.
Εργαλεία μέτρησης της σχετιζόμενης με την υγεία ποιότητας ζωής
WHOQOL-100
Το WHOQOL-100 δημιουργήθηκε το 1994 από τον Παγκόσμιο Οργανισμό Υγείας με στόχο την ανάπτυξη ενός ολοκληρωμένου εργαλείου μέτρησης ΠΖ κατάλληλο για διαπολιτισμικές συγκρίσεις σε νοσούντα και υγιή άτομα. Περιλαμβάνει 100 ερωτήσεις, οι οποίες αφορούν 6 τομείς: σωματική και ψυχική υγεία, κοινωνικές σχέσεις, περιβάλλον, επίπεδο ανεξαρτησίας και πνευματικότητα/θρησκεία/προσωπικές πεποιθήσεις ενώ στη συνέχεια, για μεθοδολογικούς λόγους, οι δύο τελευταίοι τομείς αφαιρέθηκαν. Η συμπλήρωση του WHOQOL-100 γίνεται από το ίδιο το άτομο είναι όμως χρονοβόρα. Για το λόγο αυτόν, δημιουργήθηκε η σύντομη εκδοχή του, το WHOQOL-BREF, προκειμένου να χρησιμοποιείται σε περιπτώσεις στις οποίες ο χρόνος για την αξιολόγηση της ΠΖ είναι περιορισμένος, όπως στην καθημερινή κλινική εργασία, σε μεγάλες επιδημιολογικές μελέτες και σε κλινικές δοκιμές ή όταν πρέπει η επιβάρυνση του ερωτώμενου να μειωθεί. Περιλαμβάνει 26 ερωτήσεις οι οποίες οργανώνονται στους ίδιους 4 τομείς με το WHOQOL-100. Το WHOQOL-BREF παρουσιάζει εγκυρότητα και αξιοπιστία [1] και όπως το WHOQOL-100 έτσι και αυτό έχει μεταφραστεί και σταθμιστεί στα ελληνικά με την προσθήκη 4 ερωτήσεων.
Ειδικά εργαλεία μέτρησης της Σχετιζόμενης με την Υγεία Ποιότητας Ζωής
Τα ειδικά εργαλεία μέτρησης έχουν δημιουργηθεί για την εκτίμηση της ευεξίας και της λειτουργικότητας συγκεκριμένων ομάδων ασθενών και διακρίνονται από ευαισθησία στις αλλαγές της ΣΥΠΖ. Ταξινομούνται ανά διάσταση (π.χ. Hospital Anxiety and Depression Scale, Questionnaire on Social Support), ανά σύμπτωμα (π.χ. Fatigue Symptom Inventory, Migraine Specific Quality of Life –MSQOL), ανά πληθυσμό (π.χ. Child Health Questionnaire – CHQ,  Philadelphia Geriatric Center Moral Scale,  Women’s Health Questionnaire ) και ανά νόσο (π.χ. WHOQOL-HIV, Health Assessment Questionnaire, Quality of Life Questionnaire for Asthma, Manchester Back Pain, EORTC QLQ C30, Karnofsky Performance Status Measure, DCCT Questionnaire, The HeartQol Questionnaire , Quality of Life Myocardial Infarction, Expanded Disability Status Scale, Chronic Bronchitis Questionnaire, American Urological Association Symptom Index (βλ. ).
Κυκλινο-εξαρτώμενη κινάση
Φωσφορυλίωση
μικρογραφία|240x240εσ|Η πρόσδεση της κυκλίνης προκαλεί μερική μόνο ενεργοποίηση της κυκλινο-εξαρτώμενης κινάσης (CDK). Η πλήρης ενεργοποίηση απαιτεί φωσφορυλίωση της CDK από μια ενεργοποιητική κινάση της CDK (CAK). Η πλήρης δραστικότητα κινάσης της CDK απαιτεί ενεργοποιητική φωσφορυλίωση σε μια θρεονίνη δίπλα στο ενεργό της κέντρο. Η ταυτότητα της ενεργοποιητικής κινάσης της CDK (CAK) που εκτελεί αυτήν τη φωσφορυλίωση ποικίλλει μεταξύ των οργανισμών-μοντέλων. Η χρονική στιγμή αυτής της φωσφορυλίωσης ποικίλλει επίσης. Σε κύτταρα θηλαστικών, η ενεργοποιητική φωσφορυλίωση συμβαίνει μετά τη πρόσδεση κυκλίνης. Στα κύτταρα ζύμης, εμφανίζεται πριν από τη σύνδεση της κυκλίνης. Η δραστικότητα των CAK δεν ρυθμίζεται από γνωστές οδούς κυτταρικού κύκλου και η πρόσδεση κυκλίνης είναι το περιοριστικό βήμα για την ενεργοποίηση της CDK.
Εργαλεία μέτρησης της σχετιζόμενης με την υγεία ποιότητας ζωής
Ποιοτικά Προσαρμοσμένα Έτη Ζωής (Quality Adjusted Life Years, QALYs)
Η αλλαγή των λοιμωδών ασθενειών σε χρόνιες, η εισαγωγή εξελιγμένων ιατρικών τεχνολογιών ικανών να σώζουν και να παρατείνουν τη ζωή του ατόμου με τις κατάλληλες παρεμβάσεις καθώς και η αυξανόμενη συνειδητοποίηση των περιορισμένων πόρων που είναι διαθέσιμοι για την υγεία έχουν εντείνει το ενδιαφέρον για την εκτίμηση της ΣΥΠΖ αλλά και για την αξιολόγηση του κόστους και της αποτελεσματικότητας των παρεμβάσεων που σχετίζονται με την ΣΥΠΖ [33]. Η ανάλυση κόστους- χρησιμότητας χρησιμοποίει ως δείκτη μέτρησης της ΣΥΠΖ τα «ποιοτικά προσαρμοσμένα έτη ζωής» (Quality Adjusted Life Years) (QALYs) τα οποία συνδυάζουν την ποσότητα ζωής/μακροβιότητα με την ποιότητα.
Κυκλινο-εξαρτώμενη κινάση
Φωσφορυλίωση
Σε αντίθεση με την ενεργοποιητική φωσφορυλίωση, η ανασταλτική φωσφορυλίωση των CDK είναι ζωτικής σημασίας για τη ρύθμιση του κυτταρικού κύκλου. Διάφορες κινάσες και φωσφατάσες ρυθμίζουν την κατάσταση φωσφορυλίωσης τους. Μία από τις κινάσες που φωσφορυλιώνουν τυροσίνη είναι η Wee1, μια συντηρημένη σε όλους τους ευκαρυώτες κινάση. Ο σχιζοσακχαρομύκητας (S. pombe) περιέχει επίσης μια δεύτερη κινάση Mik1 που μπορεί να φωσφορυλιώσει την τυροσίνη. Τα σπονδυλωτά περιέχουν μια διαφορετική δεύτερη κινάση που ονομάζεται Myt1 και σχετίζεται με τη Wee1 αλλά μπορεί να φωσφορυλιώσει τόσο τη θρεονίνη όσο και την τυροσίνη. Οι φωσφατάσες της οικογένειας Cdc25 αποφωσφορυλιώνουν τόσο τη θρεονίνη όσο και την τυροσίνη.
Εργαλεία μέτρησης της σχετιζόμενης με την υγεία ποιότητας ζωής
Ποιοτικά Προσαρμοσμένα Έτη Ζωής (Quality Adjusted Life Years, QALYs)
Η χρησιμοποίηση βασικών οικονομικών αναλύσεων στην εκτίμηση κόστους- χρησιμότητας κατέληξε σε μία ποικιλία μεθόδων προσέγγισης της χρησιμότητας που έχει για τον άρρωστο μία ιατρική θεραπευτική πράξη και της σημασίας της στην εκτίμηση της ΣΥΠΖ του. Η πιο γνωστή και ευρέως χρησιμοποιούμενη άμεση μέθοδος αξιολόγησης είναι η οπτική αναλογική κλίμακα, στην οποία ζητείται από το άτομο να υποδείξει πάνω σε μία γραμμή, όπου οι τιμές κυμαίνονται από το 0 (=θάνατος) έως το 1 (=τέλεια υγεία), τη θέση της τωρινής του κατάστασης και επίσης να σημειώσει τις θέσεις που αντιστοιχούν σε διάφορα σενάρια, όπως την πιθανή κατάσταση του κατά τη διάρκεια, ή μετά τη θεραπεία. Μία άλλη μέθοδος, έμμεση, είναι η λήψη δεδομένων από έρευνες στο γενικό πληθυσμό δίδοντας γενικά εργαλεία, τα οποία είναι όργανα πολλαπλών ιδιοτήτων (multi- attribute utility instruments, MAU) μέσω των οποίων προσδιορίζεται μία τιμή χρησιμότητας, με τη βοήθεια αλγορίθμων, η οποία στη συνέχεια αξιοποιείται στον υπολογισμό των QALYs.
Κυκλινο-εξαρτώμενη κινάση
Αναστολείς των CDK
Ένας αναστολέας κυκλινο-εξαρτώμενων κινασών (CKI) είναι μια πρωτεΐνη που αλληλεπιδρά με ένα σύμπλοκο κυκλίνης-CDK για την παρεμπόδιση της δραστικότητας κινάσης, συνήθως κατά τη διάρκεια της φάσης G1 ή σε απόκριση σε σήματα από το περιβάλλον ή από κατεστραμμένο DNA. Στα ζωικά κύτταρα, υπάρχουν δύο μεγάλες οικογένειες CKI: η οικογένεια INK4 και η οικογένεια CIP/KIP. Οι πρωτεΐνες της οικογένειας INK4 είναι αυστηρά ανασταλτικές και δεσμεύουν μονομερή CDK. Οι κρυσταλλικές δομές των συμπλοκών CDK6-INK4 δείχνουν ότι η σύνδεση ΙΝΚ4 περιστρέφει τη CDK ώστε να μεταβάλλει τη δέσμευση κυκλίνης και τη δραστικότητα κινάσης. Οι πρωτεΐνες της οικογένειας CIP/KIP δεσμεύουν τόσο την κυκλίνη όσο και την CDK ενός συμπλόκου και μπορεί να είναι ανασταλτικές ή ενεργοποιητικές. Οι πρωτεΐνες της οικογένειας CIP/KIP ενεργοποιούν τα σύμπλοκα της κυκλίνης D με CDK4 ή CDK6 ενισχύοντας τον σχηματισμό συμπλόκου.
Άλκιμος ο Κυζικινός
Ο Άλκιμος ο Κυζικινός (2ος αιώνας π.Χ.) ήταν αρχαίος Έλληνας αθλητής με καταγωγή από την Κύζικο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο Παντοδαπή ιστορία πως στέφθηκε ολυμπιονίκης στο αγώνισμα του σταδίου κατά τους 159ους (144 π.Χ.) ολυμπιακούς αγώνες της αρχαιότητας.
Κυκλινο-εξαρτώμενη κινάση
Αναστολείς των CDK
Στη ζύμη και τη Drosophila, οι CKI είναι ισχυροί αναστολείς των S- και M-CDK, αλλά δεν αναστέλλουν τις G1/S-CDK. Κατά τη διάρκεια της φάσης G1, υψηλά επίπεδα CKI εμποδίζουν την εμφάνιση γεγονότων του κυτταρικού κύκλου με λανθασμένη σειρά, αλλά δεν εμποδίζουν τη μετάβαση από το σημείο ελέγχου Έναρξη, το οποίο ξεκινά μέσω των G1/S-CDK. Μόλις ξεκινήσει ο κυτταρικός κύκλος, η φωσφορυλίωση από πρώιμες G1/S-CDK οδηγεί σε καταστροφή των CKI, αποτρέποντας την αναστολή σε μεταγενέστερες μεταβάσεις του κυτταρικού κύκλου. Στα κύτταρα θηλαστικών, η ρύθμιση των CKI λειτουργεί διαφορετικά. Η πρωτεΐνη p27 (Dacapo στη Drosophila) αναστέλλει τις G1/S- και S-CDK, αλλά δεν αναστέλλει τις S- και M-CDK.
Άλκιμος ο Κυζικινός
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Κυζικηνοί ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (2ος αιώνας π.Χ.)
Εργαλεία μέτρησης της σχετιζόμενης με την υγεία ποιότητας ζωής
Assessment of Quality of Life (AQOL)
Το AQOL δημοσιεύτηκε για πρώτη φορά το 1999 [34] αλλά έκτοτε τροποποιήθηκε και σήμερα υπάρχει σε τέσσερις εκδοχές: (α) AQoL-4D, η αρχική εκδοχή που συνίσταται από 4 διαστάσεις: ανεξάρτητη διαβίωση, σχέσεις, ψυχική υγεία και αισθήσεις, (β) AQoL-6D, συνίσταται επιπλέον από τις διατάσεις του πόνου και του τρόπου αντιμετώπισης προβλημάτων που προκύπτουν στη ζωή του ατόμου, (γ) AQoL-7D, δίδεται επιπλέον έμφαση στην όραση και (δ) AQoL-8D, δίδεται επιπλέον έμφαση στη ψυχική υγεία. Η συμπλήρωση τους μπορεί να γίνει είτε από το ίδιο το άτομο είτε από τον ερευνητή ενώ για κανένα από αυτά δεν απαιτείται χρόνος περισσότερος από 5-6 λεπτά. Το AQOL παρουσιάζει εγκυρότητα, αξιοπιστία και ευαισθησία [35].
The Short-Form Health State Classification (SF-6D)
Το SF-6D αποτελεί τη σύντομη εκδοχή του SF- 36 και καλύπτει 6 διαστάσεις αξιολόγησης: σωματική λειτουργία,  κοινωνική λειτουργία, περιορισμό ρόλου, σωματικό πόνο, ψυχική υγεία  και ζωτικότητα. Η συμπλήρωση του γίνεται από το ίδιο το άτομο ή από τον ερευνητή.
The Quality of Well-being Scale (QWB)
Το QWB ερευνά μία σειρά συμπτωμάτων καθώς και τρεις διαστάσεις των επιπέδων υγείας του ατόμου: την κινητικότητα, τη φυσική δραστηριότητα και την κοινωνική δραστηριότητα. Ως εργαλείο μέτρησης όμως, παρουσιάζει κάποια μειονεκτήματα καθώς για την συμπλήρωση του χρειάζεται ορισμένος χρόνος όπως και η παρουσία ενός εκπαιδευμένου ατόμου ενώ κάποιες ερωτήσεις του παρουσιάζουν δυσκολία στην κατανόηση τους. Λίγο αργότερα, η δημιουργία του Quality of Well-Being scale, Self-Administered (QWB-SA), το οποίο συνοψίζει την λειτουργικότητα και τα συμπτώματα του ατόμου ώστε να παραχθεί ένας δείκτης ευεξίας, έγινε για να διορθώσει τα προβλήματα αυτά. Επιπλέον, το QWB-SA περιέχει μία διευρυμένη λίστα συμπτωμάτων συγκριτικά με το QWB. Πιο συγκεκριμένα, αποτελείται από πέντε μέρη: το πρώτο περιέχει 58 ερωτήσεις για χρόνια ή οξεία σωματικά συμπτώματα και συμπτώματα ψυχικής υγείας, το δεύτερο περιέχει ερωτήσεις για την αυτοφροντίδα, το τρίτο την κινητικότητα, το τέταρτο τη σωματική δραστηριότητα και το πέμπτο την απόδοση σε δραστηριότητες της καθημερινότητας. Το QWB-SA παρουσιάζει υψηλή αξιοπιστία.
Health Utility Index (HUI)
''
Συμπεράσματα/ Κριτική
''
Τα τελευταία χρόνια η έννοια της ποιότητας ζωής χρησιμοποιείται ευρέως με αποτέλεσμα η διεθνής βιβλιογραφία για αυτήν να είναι πλούσια. Παρόλα αυτά οι πολλαπλές και αλληλεπιδρώμενες διαστάσεις της αλλά και η απουσία ενός κοινά αποδεκτού ορισμού της δυσχεραίνουν και περιπλέκουν το έργο εκτίμησης της με αποτέλεσμα τη δημιουργία ενός εντυπωσιακά μεγάλου αριθμού μεθόδων μέτρησης. Για το λόγο αυτό, τόσο τα εργαλεία μέτρησης της σχετιζόμενης με την υγεία ποιότητας ζωής όσο και τα όργανα πολλαπλών ιδιοτήτων, που προέρχονται από τον τομέα της οικονομίας της υγείας, έχουν δεχτεί αρκετή κριτική κυρίως για τη δυσκολία που παρουσιάζουν στην συγκρισιμότητα των αποτελεσμάτων τους καθώς και για την εγκυρότητα τους. Επίσης, αρκετή κριτική έχουν δεχθεί και ως προς την αναντιστοιχία- ασυμβατότητα που παρουσιάζουν μεταξύ των εκτιμήσεων των υποκειμενικών δεικτών (κοινωνική και συναισθηματική ευεξία) και των αντικειμενικών (σωματική κατάσταση-ικανότητα για εργασία), αν και πλέον οι απόψεις των περισσοτέρων ερευνητών τείνουν να συμφωνούν ως προς την αναγκαιότητα συσχέτισης τους [11][36].
Γενικότερα, λοιπόν, ένα εργαλείο μέτρησης θα ήταν χρήσιμο να είναι σύντομο και απλό στην συμπλήρωση του, να γίνεται κατανοητό από την πλειοψηφία των ερωτώμενων και να αξιολογείται τόσο η προσωπική-υποκειμενική εμπειρία του ατόμου για τη ζωή του όσο και η εκτίμηση εξωτερικών παραγόντων που επηρεάζουν την ποιότητα ζωής του. Επιπρόσθετα, κρίνεται σημαντικό να διακρίνεται από ευαισθησία, αξιοπιστία και εγκυρότητα [11].
Στο σημείο αυτό αξίζει να αναφερθεί ότι δεν υπάρχει κάποιο εργαλείο μέτρησης που να ξεχωρίζει ως το «ιδανικότερο». Ο κάθε ερευνητής επιλέγει το εργαλείο εκείνο που ταιριάζει καλύτερα στον σκοπό, το χρόνο και το κόστος της έρευνας του. Επιπρόσθετα, αν αυτό κριθεί σκόπιμο μπορεί να επιλέξει τον συνδυασμό χρήσης ενός γενικού και ενός ειδικού εργαλείου μέτρησης ώστε να επιτύχει μία ευρύτερη αξιολόγηση της ΣΥΠΖ και των επιπτώσεων που έχει σε αυτήν η υπό μελέτη νόσος. Η βοήθεια που μπορούν να προσφέρουν τα εργαλεία μέτρησης της ΣΥΠΖ στους ερευνητές για την αξιολόγηση των υπηρεσιών υγείας είναι αδιαμφισβήτητη. Για το λόγο αυτό μάλιστα, τα τελευταία χρόνια μέσω ειδικά διαμορφωμένων ιστοσελίδων παρέχεται ελεύθερη πρόσβαση σε αρκετά εργαλεία μέτρησης με σκοπό τη διευκόλυνση και την προώθηση της έρευνας (βλ.  ).
Βιβλιογραφία
Κατηγορία:Υγεία
Κυκλινο-εξαρτώμενη κινάση
Suk1 ή Cks
Οι CDK που εμπλέκονται άμεσα στη ρύθμιση του κυτταρικού κύκλου συνδέονται με μικρές πρωτεΐνες από 9 έως 13 kDa που ονομάζονται Suk1 ή Cks. Αυτές οι πρωτεΐνες απαιτούνται για τη λειτουργία των CDK, αλλά ο ακριβής ρόλος τους είναι άγνωστος. Η Cks1 δεσμεύει τον καρβοξυ-λοβό της CDK και αναγνωρίζει φωσφορυλιωμένα κατάλοιπα. Μπορεί να βοηθά το σύμπλοκο κυκλίνης-CDK με υποστρώματα που έχουν πολλαπλές θέσεις φωσφορυλίωσης αυξάνοντας τη συγγένεια για το υπόστρωμα.
Ιικές κυκλίνες
Οι ιοί μπορούν να κωδικοποιήσουν πρωτεΐνες με αλληλουχία ομόλογη των κυκλινών. Ένα καλά μελετημένο παράδειγμα είναι η Κ-κυκλίνη (ή v-κυκλίνη) από τον ερπητοϊό του σαρκώματος Kaposi (βλ. σάρκωμα Kaposi), που ενεργοποιεί τη CDK6. Τα σύμπλοκα ιικής κυκλίνης-CDK έχουν διαφορετικές ειδικότητες υποστρώματος και ευαισθησίες ρύθμισης.
Ενεργοποιητές της CDK5
Οι πρωτεΐνες p35 και p39 ενεργοποιούν τη CDK5. Αν και δεν έχουν ομόλογη αλληλουχία κυκλίνης, οι κρυσταλλικές δομές δείχνουν ότι η p35 αναδιπλώνεται με παρόμοιο τρόπο όπως οι κυκλίνες. Ωστόσο, η ενεργοποίηση της CDK5 δεν απαιτεί φωσφορυλίωση βρόχου ενεργοποίησης.
RINGO/Speedy
Πρωτεΐνες χωρίς ομολογία με την οικογένεια των κυκλινών μπορούν να είναι άμεσοι ενεργοποιητές των CDK. Μια οικογένεια τέτοιων ενεργοποιητών είναι η οικογένεια RINGO/Speedy, η οποία αρχικά ανακαλύφθηκε στον Xenopus. Και τα πέντε μέλη που ανακαλύφθηκαν μέχρι σήμερα ενεργοποιούν άμεσα τις Cdk1 και Cdk2, αλλά το σύμπλοκο RINGO/Speedy-CDK2 αναγνωρίζει διαφορετικά υποστρώματα από το σύμπλοκο κυκλίνης A-CDK2.
Παραπομπές
Κατηγορία:Κυτταρικές διεργασίες Κατηγορία:Πρωτεΐνες
Πέτρα Αιτωλοακαρνανίας
Για συνώνυμους οικισμούς δείτε το λήμμα: Πέτρα
Η Πέτρα είναι πεδινός οικισμός στην Περιφερειακή Ενότητα Αιτωλοακαρνανίας σε υψόμετρο 60 μέτρα, αποτελώντας την ανατολική συνέχειά του Δρυμού. Βρίσκεται κοντά στις νότιες όχθες του Αμβρακικού κόλπου σε απόσταση 20 χλμ. Α.-ΝΑ. από τη Βόνιτσα και 19,5 Δ. από την Αμφιλοχία. Δίπλα του περνάει η ΕΟ Αμφιλοχίας - Λευκάδας. Επίσημα αναφέρεται για πρώτη φορά το 1961 να ανήκει στην τότε κοινότητα Δρυμού. Σύμφωνα με το σχέδιο Καλλικράτης, μαζί με τον Δρυμό αποτελούν την Τοπική Κοινότητα Δρυμού που ανήκει στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 4 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ακτίου - Βόνιτσας
Μέμνων ο Ηρακλείδης
Ο Μέμνων ο Ηρακλείδης ήταν ιστορικός που έζησε τον 1ο αι. και καταγόταν από την αρχαία Ηράκλεια. Συγκαταλέγεται μεταξύ των αλεξανδρινών ιστορικών που έγραψαν με θέμα την τοπική ιστορία της πατρίδας τους, όπως ο Διόδωρος Σικελιώτης (" Ἱστορικὴ βιβλιοθήκη")], ο Δουρής ("Σαμίων ὧροι") και ο Νεάνθης ο Κυζικηνός ("Ὧροι Κυζικινῶν"). Ο Μέμνων αναφέρεται ως συγγραφέας του 16τομου έργου "Περί Ηρακλείας", από το οποίο σώζονται αποσπάσματα στην "Μυριόβολο" ή "Βιβλιοθήκη" του Πατριάρχη Φωτίου Α΄. Στο έργο αυτό περιγράφει την ακμή και παρακμή της Ηράκλειας της Ποντικής, από την περίοδο του τυράννου Κλέαρχου (364-353 π.Χ.) μέχρι τχρόνια του Ιούλιου Καίσαρα (40 π.Χ. περίπου) και αναφέρει ενδιαφέρουσες λεπτομέρειες για την εισβολή των Γαλατών στην Ασία, την αρχική συμμαχία τους με τους κατοίκους της Ηράκλειας και την εν συνεχεία βίαια επίθεση εναντίον της.
Βίκτωρ του Χοενλόε-Λάνγκενμπουργκ
Βιογραφία
Ο Βίκτωρ Φερδινάνδος Φραγκίσκος Ευγένιος Γουσταύος Αδόλφος Κωνσταντίνος Φρειδερίκος γεννήθηκε στο Λάνγκενμπουργκ της Βυρτεμβέργης. Ήταν ο τρίτος γιος του Ερνέστου Β΄ του Χοενλόε-Λάνγκενμπουργκ και της Φεοδώρας, κόρης του Έμιχ Καρόλου του Λάινινγκεν. Η μητέρα του ήταν ετεροθαλής αδελφή της Βικτωρίας του Ηνωμένου Βασιλείου, οπότε η οικογένειά του ήταν στενά συνδεδεμένη με τη βασιλική οικογένεια της Βρετανίας.
Ο Βίκτωρ έγινε αξιωματικός στο Βρετανικό Βασιλικό Ναυτικό το 1848 και προήχθη σε υποπλοίαρχο το 1854. Ως υποπλοίαρχος υπηρέτησε στο 1ης τάξης HMS St Jean d'Acre στη Μεσόγει ο υπό τον πλοίαρχο Σερ Χένρυ Κέππελ το 1855. Κυβέρνησε την κανονιοφόρο HMS Traveller για λίγους μήνες το 1856, από την καθέλκυσή της μέχρι τη διάλυσή της. Υπηρέτησε ξανά υπό τον Κέππελ στο 4ης τάξης HMS Raleigh στις Ανατολικές Ινδίες και την Κίνα, ώσπου ναυάγησε κοντά στο Μακάου το 1857. Προτάθηκε για τον Σταυρό της Βικτώριας ένεκα των υπηρεσιών του στην Κίνα το 1856. Προήχθη σε αντιπλοίαρχο το 1857 και κυβέρνησε το 1ης τάξης κότερο HMS Scourge στη Μεσόγειο. Προήχθη σε πλοίαρχο το 1859 και ανέλαβε να κυβερνήσει την -με 21 πυροβόλα- κορβέτα HMS Racoon από το 1863 ως το 1866. Το διάστημα αυτό ο δευτερότοκος γιος της Βασίλισσας Βικτωρίας, ο Αλφρέδος, τότε Δούκας του Εδιμβούργου, υπηρέτησε στο πλοίο ως υποπλοίαρχος.
Ο Βίκτωρ αποσύρθηκε από την ενεργό υπηρεσία το 1866 και το ίδιο έτος διορίστηκε Διοικητής Ιππότης του τάγματος του Λουτρού (KCB)· έγινε ανώτερος ιππότης του Μεγάλου Σταυρού του Λουτρού (GCB) το 1887. Κατά την απόσυρσή του προήχθη στον βαθμό του υποναυάρχου ε.α. το 1876 και σε αντιναύαρχο ε.α. το 1881.
Χρησιμοποιούσε τον παλαιό τίτλο του "Η Αυτού Γαληνότης ο Πρίγκιπας Βίκτωρ του Χοενλόε-Λάνγκενμπουργκ" το 1887, όταν η Βασίλισσα Βικτωρία εξουσιοδότησε τη σύζυγό του να μοιραστεί τον τίτλο του στην Αυλή, αντί να έχει τον κατώτερο, μοργανατικό τίτλο της. Ο Βίκτωρ απεβίωσε στο Λονδίνο, πριν τα τέκνα του υποχρεωθούν από τον νέο βασιλιά Γεώργιο Ε΄ το 1917 να αλλάξουν τους γερμανικούς τίτλους τους με βρετανικούς τίτλους ευγενείας, κατά τη διάρκεια του Α΄ Παγκοσμίου Πολέμου. Τάφηκε στο Σάνινγκντεϊλ.
Οικογένεια
Νυμφεύτηκε το 1861 τη Λώρα Ουιλιαμίν Σιμουρ, κόρη του ναυάρχου Σερ Τζορτζ Φράνσις Σίμουρ (υπό τον οποίο είχε υπηρετήσει στο HMS Cumberland τη δεκαετία του 1850). Ο γάμος ήταν μοργανατικός και λίγο πριν τον γάμο απονεμήθηκε στη σύζυγό του ο τίτλος της Κόμισσας του Γκλάιχεν, από το όνομα ενός κάστρου που ο Οίκος του Χοενλόε κατείχε κάποτε. Είχε τέκνα που έφεραν τον τίτλο του Κόμη (ή της Κόμισσας) του Γκλάιχεν:
Πηγές
Κατηγορία:Οίκος του Χοενλόε
2-αιθυλοπυριδίνη
Η 2-αιθυλοπυριδίνη (αγγλικά 2-ethylpyridine) είναι  βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 2-αιθυλοπυριδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις τρεις (3) ισομερείς του αιθυλοπυριδίνες, των οποίων οι δομές διαφέρουν ανάλογα με τη θέση που η αιθυλομάδα (-CH2CH3) τους επισυνάπτεται γύρω από το πυριδινικό τους δακτύλιο.
Παραγωγή
Η παραγωγή της 2-αιθυλοπυριδίνης μπορεί να γίνει με διάφορες μεθόδους, που προκύπτουν από τις γενικές μεθόδους παραγωγής πυριδινών.
Με συντριμερισμό ενώσεων με τριπλό δεσμό
Με μείγμα αιθινίου (HC≡CH) και προπανονιτριλίου (CH3CH2CN), σε αναλογία 2:1 υπέρ του πρώτου, παρουσία διαλυτών ενώσεων του κοβαλτίου, όπως το κοβαλτιοκένιο [Co(C5H5)2], παράγεται 2-αιθυλοπυριδίνη: σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2-EtPy.svg|χωρίς-πλαίσιο|70x70εσ
Με επίδραση εναμίνης σε β-δικαρβονυλική ένωση
Με επίδραση 1-βουτεν-2-αμίνης (CH2=C(NH)CH2CH3) σε προπανοδιάλη (HCOCH2CHO), που αντιδρά με τη μορφή της ταυτομερούς της 3-υδροξυπροπενάλης (HOCH=CHCHO) : σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2-EtPy.svg|χωρίς-πλαίσιο|70x70εσ
Με επίδραση 2- ή 5-αιθυλ-1,3-οξαζολίου σε αιθένιο και αφυδάτωση
Με επίδραση 2-αιθυλ-1,3-οξαζολίου ή 5-αιθυλ-1,3-οξαζολίου σε αιθένιο (CH2=CH2), παράγεται αρχικά 2-αιθυλο-3-υδρο-2-πυριδινόλη ή 5-αιθυλο-2,3-διυδρο-2-πυριδινόλη, αντίστοιχα, που και οι δύο δίνουν τελικά με αφυδάτωση 2-αιθυλοπυριδίνη: χωρίς-πλαίσιο|70x70εσχωρίς-πλαίσιο|70x70εσσύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2-EtPy.svg|χωρίς-πλαίσιο|70x70εσ
ή χωρίς-πλαίσιο|70x70εσχωρίς-πλαίσιο|80x80εσσύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2-EtPy.svg|χωρίς-πλαίσιο|70x70εσ
Χημικές ιδιότητες
Η 2-αιθυλοπυριδίνη είναι μονοϋποκατεστημένη «θυγατρική» πυριδίνη και γι' αυτό είναι σημαντικά δραστικότερη από τη «μητρική» πυριδίνη.
Αναφορές
Κατηγορία:C7 Κατηγορία:Πυριδίνες
Πρωθυπουργός της Πολωνίας
Ο Πρόεδρος του Συμβουλίου των Υπουργών (πολωνικά: Prezes Rady Ministrów), ο οποίος αναφέρεται και ως πρωθυπουργός, είναι ο ηγέτης του υπουργικού συμβουλίου και αρχηγός της κυβέρνησης της Πολωνίας. Οι σημερινές ευθύνες του αξιώματος προέρχονται από τη δημιουργία του σύγχρονου πολωνικού κράτους και το αξίωμα ορίζεται στο Σύνταγμα του 1997. Σύμφωνα με το Σύνταγμα, ο Πρόεδρος της Πολωνίας διορίζει και απολύει τον πρωθυπουργό. Ύστερα ο πρωθυπουργός θα προτείνει τη σύνθεση του υπουργικού συμβουλίου. Δεκατέσσερις μέρες μετά το διορισμό του, ο πρωθυπουργός πρέπει να υποβάλει στο Σέιμ πρόγραμμα που θα περιγράφει την ημερήσια διάταξη της κυβέρνησης, απαιτώντας ψήφο εμπιστοσύνης. Στο παρελθόν εμφανίστηκαν συγκρούσεις που προέκυψαν τόσο από συμφέροντα όσο και από εξουσίες μεταξύ των αξιωμάτων του Προέδρου και του Πρωθυπουργού.
Ο σημερινός και ο δέκατος έβδομος πρωθυπουργός είναι ο Ματέους Μοραβιέτσκι του κόμματος Νόμος και Δικαιοσύνη. Ο Μοραβιέτσκι αντικατέστησε την πρωθυπουργό Μπεάτα Σίντουο, η οποία παραιτήθηκε στις 7 Δεκεμβρίου 2017.
Παραπομπές
Κατηγορία:Πολιτική της Πολωνίας
Διόδωρος ο Σικυώνιος
Ο Διόδωρος ο Σικυώνιος (2ος αιώνας π.Χ., άλλες μορφές με τις οποίες αναφέρεται Ανώδοκος ή Ανώδορος ή Αγνόδωρος), ήταν αρχαίος Έλληνας αθλητής με καταγωγή από τη Σικυώνα. Αναφέρεται από τον Ευσέβιο της Καισαρείας (3ος/4ος αιώνας) στο σύγγραμμά του με τίτλο Παντοδαπή ιστορία πως στέφθηκε ολυμπιονίκης στο αγώνισμα του σταδίου κατά τους 160ους (140 π.Χ.) ολυμπιακούς αγώνες της αρχαιότητας. Ο Ευσέβιος τον αναφέρει ως Αγνόδωρο με καταγωγή από την Κύζικο, και αντλεί τις πληροφορίες του από τον Ιούλιο Αφρικανό (2ος/3ος αιώνας). Ο αθλητής όμως αναφέρεται επίσης από τον χρονικά προγενέστερο Παυσανία (1ος/2ος αιώνας) στο έργο Ελλάδος περιήγησης ως Διόδωρος από τη Σικυώνα, η οποία αποτελεί την καθιερωμένη εκδοχή.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Σικυώνιοι ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (2ος αιώνας π.Χ.)
Κλόντια Σίφερ
Έχει φωτογραφηθεί για πάνω από 1.000 εξώφυλλα περιοδικών. Το 2002, σύμφωνα με το περιοδικό Forbes, ο μισθός της ανέρχονταν σε 55 εκατομμύρια δολάρια.
Πρώιμα Χρόνια
Γεννήθηκε στο Ράινμπεργκ της Βόρειας Ρηνανίας-Βεστφαλίας στη Γερμανία, κόρη των Γκούντρουν και Χάιντς Σίφερ. Έχει τρία μικρότερα αδέλφια, τον Αντρέας, τον Στέφαν και την Αν Καρολίν. Μιλάει άπταιστα γερμανικά, αγγλικά και γαλλικά.
Καριέρα
Προσκλήθηκε σε δοκιμαστική φωτογράφηση στο Παρίσι, όπου ακολούθησε φωτογράφηση για το περιοδικό Elle. Η αναγνώριση άρχισε με τη διαφήμιση των τζιν Guess Jeans. Πρωτοανέβηκε στην πασαρέλα το 1988 με την υποστήριξη του σχεδιαστή Καρλ Λάγκερφελντ για την εταιρεία Chanel - την ίδια χρονιά ολοκλήρωσε τη δευτεροβάθμια εκπαίδευση. Ο Λάγκερφελντ τη χαρακτήρισε μούσα του και διατηρεί ως σήμερα επαγγελματική σχέση μαζί της.
Το 1989 η Σίφερ πρωτοεμφανίστηκε στο εξώφυλλο του περιοδικού Vogue και την αγγλική του έκδοση, ενώ τον επόμενο χρόνο έγινε πρωτοσέλιδο στη γερμανική έκδοση. Για την επόμενη δεκαετία αποτέλεσε ένα από τα κορυφαία γερμανικά μανεκέν. Στα χρόνια της δόξας της εμφανίστηκε σε πάνω από 500 εξώφυλλα περιοδικών, μεταξύ των οποίων το Marie Claire, το Cosmopolitan, το Harper's Bazaar, το Playboy και το Elle. Αποτέλεσε το πρώτο μοντέλο που έγινε πρωτοσέλιδο στο Vanity Fair, το Rolling Stone και τους Times της Νέας Υόρκης.
Τη δεκαετία του '90 είχε αποκλειστικό διαφημιστικό συμβόλαιο με τις εταιρείες Revlon, Pepsi, Ebel, L’Oréal, Citroën, H&M και Victoria's Secret. Αργότερα διαφήμισε και προϊόντα των Louis Vuitton, Dom Pérignon και Dolce & Gabbana.